കരുവാലയില് കുടുംബത്തിന് സി.പി.എമ്മിന്റെ സ്നേഹഭവനം മന്ത്രി വി.എന് വാസവന് കൈമാറി പാലാ: കരുവാലയില് കുടുംബത്തിന് സി.പി.എം കൊഴുവനാല് ലോക്കല് കമ്മിറ്റി നിര്മ്മിച്ചുനല്കിയ സ്നേഹഭവനം സഹകരണമന്ത്രി വി.എന് വാസവന് കൈമാറി. തോടനാല് പന്നിയാമറ്റത്ത് ഏഴരലക്ഷം ചിലവില് നിര്മ്മാണം പൂര്ത്തിയാക്കിയ വീടിന്റെ താക്കോല് കരുവാലയില് ഷാജിയും മക്കളായ വിഷ്ണുപ്രിയയും ശിവപ്രിയയും കൃഷ്ണപ്രിയയും ചേര്ന്ന് മന്ത്രിയില്നിന്ന് ഏറ്റുവാങ്ങി.ലോക്കല് സെക്രട്ടറി സെന്നി സെബാസ്റ്റ്യന് അധ്യക്ഷതവഹിച്ചു. ജില്ലാ സെക്രട്ടേറിയറ്റംഗം ലാലിച്ചന് ജോര്ജ്, ജില്ലാക്കമ്മിറ്റിയംഗം ആര്.ടി മധുസൂദനന്, പാലാ ഏരിയാ സെക്രട്ടറി പി.എം ജോസഫ്, ഏരിയാകമ്മിറ്റിയംഗങ്ങളായ ടി.ആര് വേണുഗോപാല്, ജോയി കുഴിപ്പാല, കെ.ആര് ശിവശങ്കരന്നായര്, ടി.എസ് ശ്രീജിത്ത് എന്നിവര് പ്രസംഗിച്ചു.